open-index/open-wikipedia-markdown huggingface dataset:
Subwoolfer

**Subwoolfer** er ein norsk popduo, truleg skipa i 2021. Identiteten til dei to mannlege medlemmane er ukjend, men dei omtalar seg sjølve som «Keith» og «Jim». Duoen har platekontrakt med Universal Music Group og vann finalen i Melodi Grand Prix 2022, med sin sjølvskrivne låt «Give That Wolf a Banana» og var det norske bidraget til Eurovision Song Contest 2022 i Torino i Italia.

## Bakgrunn

Subwoolfer dukka fyrste gong opp i norsk offentlegheit 10. januar 2022, då NRK kunngjorde at Subwoolfer var ein av finalistane i Melodi Grand Prix 2022. Dei to opptredde offentleg iført gule, stiliserte ulvemasker, gule hanskar og dress. Duoen vart konsekvent presentert som «Keith» og «Jim», og på pressekonferansar og liknande hadde dei med seg ein talsmann som oppgav at han var deira «tolk». Bandnamnet er ei kryssing av orda «subwoofer» og «wolf» – det engelske ordet for 'ulv', som også var tema for duoen.

I samband med Melodi Grand Prix spela Subwoolfer på anonymiteten sin, og veik unna på å svare på spørsmål frå pressa om kven dei var. I staden kom de med ei oppdikta historie om at Subwoolfer vart skipa for 4,5 milliardar år sidan, var busett på månen og hadde «erobra kvar einaste planet musikalsk». Mystikken rundt duoen førte til spekulasjonar om kven som skjulte seg bak maskene. Gaute Ormåsen, Ben Adams og Ylvis-brørne var blant namna som vart trekte fram.

Den 11. februar 2022 gav Subwoolfer ut ein eigen valentines-versjon av songen, kalla «Give That Wolf a Romantic Banana».

Subwoolfer var direktekvalifisert til MGP-finalen laurdag 19. februar 2022 med sin eigen låt «Give That Wolf a Banana» ('Gje den ulven ein banan'). Dei skulle ha framført låten sin under den tredje delfinalen laurdag 29. januar, men måtte utsetje framsyninga til den fjerde delfinalen på grunn av koronasmitte. I vekene etter delfinalen gjekk låten til topps på veddemålslistene og var blant favorittane til å vinne Melodi Grand Prix. I byrjinga av februar var duoen den soleklåre vinnarfavoritten hos samtlege veddemålsbyrå, og på finaledagen var vinnarsjansen var anslegen til 55 prosent, mens andreplassen Elsie Bay hadde ein vinnarsjanse på 16 prosent. 

Laurdag 19. februar 2022 vann duoen Melodi Grand Prix, etter å ha slege NorthKid i gullfinalen. Dei fekk dimed representere Noreg i Eurovision Song Contest 2022 i Torino. Der enda dei på ein tiandeplass i finalen.

## Kjelder

**Denne artikkelen bygger på «[[:nb:Subwoolfer|Subwoolfer]]» frå ,  den 1. desember 2022.*
Give That Wolf a Banana

«**Give That Wolf a Banana**» (norsk omsetjing 'gje den ulven ein banan') er ein norsk elektropopsong frå 2022 som vert framført av duoen Subwoolfer. Songen vart gjeven ut 10. januar 2022 og vann Melodi Grand Prix 2022. Songen er skriven av duoen sjølv, under pseudonyma «Jim» og «Keith», saman med DJ Astronaut.

Songen vann finalen i Melodi Grand Prix 2022 og var dimed det norske bidraget til Eurovision Song Contest 2022 i Torino i Italia.

## Om songen
«Give That Wolf a Banana» er ein festlåt innan elektropop- og EDM-sjangaren. Songen vart sloppen 10. januar 2022 som ein av finalistane i Melodi Grand Prix 2022. Låten vert framført av den anonyme popduoen Subwoolfer. Dei har skrive låten saman med «DJ Astronaut». Identiteten til dei tre opphavspersonane er ukjend. Duoen opptredde fyrste gongen offentleg med låten under den fjerde delfinalen av Melodi Grand Prix 5. februar 2022. Duoen skulle ha opptredd ei veke tidlegare, men måtte utsetje på grunn av koronasykdom. 

«Give That Wolf a Banana» var ein av ti finalistar til finalen i Melodi Grand Prix 2022. Songen var det niande bidraget på scena og var på førehand den største favoritten til å vinne tevlinga. På finaledagen hadde songen ein vinnarsjanse på 55 prosent. Songen vann gullfinalen over «Someone» av NorthKid og vart dimed det norske bidrag til Eurovision Song Contest 2022 i Torino i Italia i mai. 

Den 11. februar 2022 gav Subwoolfer ut ein eigen valentines-versjon av songen, kalla «Give That Wolf a Romantic Banana».

## Listeplasseringar

## Kjelder

**Denne artikkelen bygger på «[[:nb:Give That Wolf a Banana|Give That Wolf a Banana]]» frå ,  den 1. desember 2022.*
Turn-VM 1974

**Den 18. verdsmeisterskapen i turning** vart avvikla i Varna i Bulgaria dagane frå 20. til 27. oktober 1974.

## Menn
### Mangekamp





### Bøylehest





### Frittståande





### Hopp





### Ringar





### Skranke





### Svingstang





### Lagkamp





## Kvinner
### Mangekamp





### Bom





### Frittståande





### Hopp





### Skranke





### Lagkamp





## Kjelder

**Denne artikkelen bygger på «[[:en:1974 World Artistic Gymnastics Championships|1974 World Artistic Gymnastics Championships]]» frå ,  den 1. desember 2022.*
Shigeru Kasamatsu

**Shigeru Kasamatsu** () er ein japansk tidlegare turnar. Han vart verdsmeister i mangekamp i 1974.

Kasamatsu vann OL-gull med det japanske mannskapet i lagtevlinga under Sommar-OL 1972. To år seinare vann han mangekampen i Turn-VM 1974, der han også sanka gullmedaljar i frittståande, hopp og i lagtevlinga. Grunna blindtarm-sykje trekte han seg frå Sommar-OL 1976, men kom tilbake og tok gull i svingstang og i lagtevinga ved Turn-VM 1978.

## Kjelder

**Denne artikkelen bygger på «[[:en:Shigeru Kasamatsu|Shigeru Kasamatsu]]» frå ,  den 1. desember 2022.*
Věra Čáslavská

**Věra Čáslavská** () var ein tsjekkisk turnar frå Praha som representerte Tsjekkoslovakia. I tida 1964-68 vann ho sju gullmedaljar i olympiske leikar, fire i verdsmeisterskap og elleve i europameisterskap.

## Karriere
Čáslavská debuterte internasjonalt ved verdsmeisterskapen 1958, der ho fekk sølv i lagtevlinga. Også i Sommar-OL 1960 tok det tsjekkoslovakiske laget sølvmedalje. Under dei olympiske sommarleikane i Tokyo i 1964 vann ho både mangekampen og øvingane bom og hopp. I europameisterskapane 1965 og 1967 sigra ho i alle dei fem individuelle tevlingane. Under Sommar-OL 1968 i Mexico tok Čáslavská medalje i alle seks tevlingane. Ho vann gullmedaljen i mangekampen og i frittståande, hopp og skranke.

## Kjelder

**Denne artikkelen bygger på «[[:en:Věra Čáslavská|Věra Čáslavská]]» frå ,  den 2. desember 2022.*  

*
SloMo

«**SloMo**» (forkorting av det engelske uttrykket *[[slow motion]]*, 'sakte film') er ein spansk latinopoplåt, og han er debutsingelen til den spansk-cubanske artisten Chanel. Songen er skriven av Leroy Sanchez, Keith Harris, Ibere Fortes, Maggie Szabo og Arjen Thonen. Songen var det spanske bidraget i Eurovision Song Contest 2022 i Torino, der han enda på tredjeplass – den beste plasseringa til Spania på 27 år.

## Bakgrunn
Den spanske kringkastaren TVE kunngjorde 10. desember 2021 at Chanel og «SloMo» var blant deltakarane i songtevlinga *[[Benidorm Fest]]*. Tevlinga er den spanske uttakinga til Eurovision Song Contest. 

«SloMo» vart gjeven ut digitalt 24. desember same år og deltok deretter i den fyrste semifinalen av *Benidorm Fest* 26. januar 2022. I semifinalen fekk Chanel høgaste poengsum frå juryen og telefonavrøystinga. Under finalen laurdag 29. januar vann «SloMo» *Benidorm Fest* og vart dimed det spanske bidraget i Eurovision Song Contest 2022 i Torino. 

Som eit av dei fem store landa i Eurovision Song Contest, var Spania direktekvalifisert til finalen laurdag 14. mai 2022. I finalen vart «SloMo» nummer tre i både jury- og telefonavrøystinga og enda samanlagd på ein tredjeplass. Dette var den beste plasseringa til Spania i Eurovision Song Contest sidan 1995, då Anabel Conde kom på andreplass bak norske Secret Garden og «Nocturne».

## Listeplasseringar

## Kjelder

**Denne artikkelen bygger på «[[:nb:SloMo|SloMo]]» frå , den 2. desember 2022.*
VM i fotball for kvinner 2023

**VM i fotball for kvinner 2023** var det 9. offisielle verdsmeisterskapen i fotball for kvinner, og vart arrangert i Australia og New Zealand frå 20. juli og 20. august 2023. FIFA, som arrangerer meisterskapen, valde stillehavslanda som arrangør framfor Colombia, som var einaste offisielle motkandidat. Det var den fyrste gongen ein verdsmeisterskap i fotball vart arrangert i to land som er medlem av forskjellige kontinentalforbund. Det var også den fyrste seniormeisterskapen i fotball på verdsbasis som vart arrangert av eit medlem av Oceania Football Confederation. Men både Australia og New Zealand har tidlegare arrangert ungdoms-VM for menn, og New Zealand arrangerte U17-VM for kvinner i 2008.

Meisterskapen vart utvida frå 24 til 32 lag, det samme talet som deltok i VM i fotball for menn i åra 1998 til 2022. 

Spania vann verdsmeisterskapen for fyrste gong etter å ha slege England 1&ndash;0 i finalen. Sverige tok bronsen etter å ha slege vertsnasjonen Australia i bronsefinalen.

## Arenaar
31. mars 2021 kunngjorde FIFA dei endelige vertsbyane og stadiona for meisterskapen. Fem byar og seks stadion blir brukt i Australia, og fire byar og stadion på New Zealand. Frå dei foreslegne vertsbyane og stadiona blei ikkje Newcastle og Launceston valde i Australia, og Christchurch blei utelaten på New Zealand. Opningskampen for meisterskapen blei spelt på Eden Park i Auckland, mens finalen skal bli spelt på Stadium Australia i Sydney. Som ein del av merkevarebygginga vil alle byar bruke dei innføddes namn (australske språk i Australia og maorisk på New Zealand) saman med sine engelske namn i eit forsøk på «å sameine og respektere de opphavlege eigarane av landa.»

## Gruppespelet
*Alle klokkeslett er førte opp etter lokaltid. Klokkeslett i parentes er førte opp etter norsk tid ([[UTC+02:00]]).*
### Gruppe A

-------

---------

--------

-------

### Gruppe B

--------

----------

---------

-------

### Gruppe C

----------

------

--------

### Gruppe D

------

-------

--------

### Gruppe E

--------

-------

### Gruppe F

-------

-------

--------

### Gruppe G

-------

-------

---------

### Gruppe H

---------

-------

-------

## Sluttspelet
*Alle klokkeslett er førte opp etter lokaltid. Klokkeslett i parentes er førte opp etter norsk tid ([[UTC+02:00]]).*
### Åttandedelsfinalar

-------

--------

--------

--------

--------

--------

--------

### Kvartfinalar

-------

-------

--------

### Semifinalar

-------

### Bronsefinale

### Finale

## Kjelder


**Denne artikkelen bygger på «[[:nb:VM i fotball for kvinner 2023|VM i fotball 2023]]» frå ,  den 19. november 2022.*  
 

## Bakgrunnsstoff
*Offisiell nettside
*Bodet til Australia-New Zealand for Fotball-VM 2023
Hold Me Closer

**«Hold Me Closer»** (norsk omsetjing 'hald meg nærare') er ein popsong frå 2022 med den svenske songaren og låtskrivaren Cornelia Jakobs. Songen vart gjeven ut 26. februar 2022 og vann svenske Melodifestivalen same år. Med sigeren var «Hold Me Closer» det svenske bidraget i Eurovision Song Contest 2022 i Torino i Italia, der han enda på fjerdeplass.

## Om songen
Jakobs skreiv «Hold Me Closer» saman med låtskrivarane David Zandén og Isa Molin. Songen handlar om det kjenslesmessige kaoset som oppstår når ein jobbar seg gjennom eit vanskeleg brot. Og korleis man ønskjer å halde fast på partneren, sjølv om ein skjønar at forholdet er i ferd med å ta slutt.

Songen vart send inn til songtevlinga Melodifestivalen 2022, arrangert av SVT. Der vart han plukka ut til å delta blant 28 deltakarlåtar. Jakobs hadde tidlegare delteke i Melodifestivalen i 2011 og 2012 som del av popgruppa Love Generation, og i 2021 som ein av låtskrivarane til «Best of Me», framført av Efraim Leo.

Jakobs og «Hold Me Closer» vann den fyrste delfinalen laurdag 5. februar 2022, og før finalen var «Hold Me Closer» den store favoritten. Songen innfridde favorittstempelet og vann Melodifestivalen 12. mars 2022.

Som vinnar av Melodifestivalen vart «Hold Me Closer» det svenske bidraget i Eurovision Song Contest 2022 i Torino. «Hold Me Closer» vann den andre semifinalen torsdag 12. mai, og enda til slutt på fjerdeplass i finalen laurdag 14. mai.

## Listeplasseringar

## Kjelder

**Denne artikkelen bygger på «[[:nb:Hold Me Closer|Hold Me Closer]]» frå , den 2. desember 2022.*
Die Together

**«Die Together»** (norsk 'døy saman') er ein popballade med den gresk-norske songaren og låtskrivaren Amanda Tenfjord. Ho skreiv låten saman med den norske musikaren og produsenten Bjørn Helge Gammelsæter. Låten vart gjeven ut 10. mars 2022 og var det greske bidraget til Eurovision Song Contest 2022 i Torino i Italia. 

## Om songen
«Die Together» er ein popballade som handlar om eit døyande forhold. Men songaren tenkjer over moglegheita for å forlate dette livet samstundes som den ho  elskar, slik at dei alltid vil ha kvarandre, og at ho ikkje vil miste han til nokon andre. Amanda Tenfjord skreiv låten saman med Bjørn Helge Gammelsæter, som også produserte låten.

Amanda Tenfjord vart hausten 2021 spurd om ho ville sende inn nokre songar til den greske ålmennkringkastaren ERT si jakt på det greske bidraget til Eurovision Song Contest 2022. Tenfjord har gresk far og budde sine fyrste barneår i Hellas, før familien flytta til Tennfjord i Noreg. ERT avgjorde at Tenfjord skulle få representere Hellas i Eurovision Song Contest, og avgjerda vart offentleggjord 15. desember 2021. Men songen vart offentleggjord 10. mars 2022 og gjeven ut for strøyming og nedlasting same dag.

Tenfjord enda opp på åttandeplass med «Die Together» i finalen i Eurovision Song Contest laurdag 14. mai 2022.

## Listeplasseringar

## Kjelder

**Denne artikkelen bygger på «[[:nb:Die Together|Die Together]]» frå ,  den 2. desember 2022.*
Saudade, saudade

**«Saudade, saudade»** (norsk omsetjing 'lengsel, lengsel') er ein song frå 2022 med den portugisiske songaren og låtskrivaren Maro. Ho har skrive songen saman med den amerikanske låtskriveran John Blanda. Songen vann den portugisiske songtevlinga Festival da Canção 2022, og var det portugisiske bidraget til Eurovision Song Contest 2022. 

## Om songen
Den portugisiske låtskrivaren Maro er busett i Los Angeles i USA. Der har ho eit musikalsk samarbeid med den amerikanske låtskrivaren John Blanda. Saman komponerte dei låten «Saudade, saudade», og Maro skreiv teksten som er delvis på engelsk og portugisisk. Ho sende han deretter inn til den portugisiske ålmennkringkastaren RTP si songtevling Festival da Canção – det portugisiske svaret på Melodi Grand Prix. 

Den 21. januar 2022 bekrefta RTP at «Saudade, saudade» var blant dei 20 bidraga som var plukka ut til å delta i den 56. tilskipinga av Festival da Canção. Songen vart utgjeven med dei andre bidraga same dag, mens ein liveversjon spela inn i studio vart gjeven ut som singel 7. mars. 

«Saudade, saudade» vann Festival da Canção laurdag 12. mars og var det portugisiske bidraget til Eurovision Song Contest 2022 i Torino i Italia. Songen gjekk til finalen, og enda til slutt på niandeplass med 207 poeng. Dette var den beste plasseringa til Portugal i Eurovision Song Contest sidan sigeren i 2017.

## Listeplasseringar

## Kjelder

**Denne artikkelen bygger på «[[:nb:Saudade, saudade|Saudade, saudade]]» frå ,  den 3. desember 2022.*
Fattighus

**Fattighus** eller **fattiggard** var forsørgingsanstaltar som tidlegare var ein del av sosialomsorga i mange land.  Ideen rundt denne typen institusjon var at fattigdom kunne bøtast på med hardt arbeid og umyndiggjering av dei som fekk hjelp. Folk som var fattige, gamle, sjuke, svake eller handikappa kunne bu på fattighus. Nokre av dei blei rekna som verdig trengande, medan andre blei rekna for å sjølv vera skuld i fattigdommen sin, til dømes gjennom latskap eller alkoholbruk.

## Fattigomsorga i Danmark
Ein kan skilja mellom fattighus og fattiggardar, der fattiggardane som regel var felles for fleire kommunar, og husa arbeidsføre personar. Fattighusa var ulike for kvart sokn og husa vanlegvis berre nokre få arbeidsudyktige personar. Bebuarane blei blant anna sysselsette med steinhogst, landbruk, hagearbeid, eller i verkstadar der ein laga tresko, vov stoff eller laga kostar. Det fanst reglar for arbeid, måltid og fritid. Fattiggardar var kjønnsoppdelte, og det budde mange gamle folk der. Nokre barn kom åleine til fattiggarden, og budde der til dei var gamle nok til setjast i teneste. For arbeidet sitt fekk bebuarane mat og husly, men miste retten til å stemma, stilla til val og til å gifta seg.

I Danmark blei det oppretta fattighus frå rundt 1840. I 1885 var det rundt 350 fattighus og fattiggardar i landet med rundt 6500 fattiglemmer. 1900 var det omlag 450 fattiggardar. Forsørgelsesanstaltane var ofte plasserte utanfor byen. I samband med Socialreformen i 1933 blei mange fattiggardar lagt ned. Reforma slo fast at alle mennesker er like, men fattigomsorga umyndiggjorde dei fattige, som til dømes berre kunne gifta seg etter å ha fått løyve til det. Etter kvart blei fattighusa og fattiggardane døypte om til *forsorgshjem*. Restriksjonane på borgarrettar for dei som mottok fattighjelp blei avskaffa ved lov av 31. mai 1961.

I Svendborg ligg Forsorgsmuseet, den einaste bevarte fattiggarden i Danmark. I det gråmura bygningskomplekset på to etasjar budde det omlag 80 menneske. 

## Kjelder

**Denne artikkelen bygger på «[[:da:Fattighus|Fattighus]]» frå ,  den 3. desember 2022.*  

## Bakgrunnsstoff

*Fattighusene i Kristiania
Marshalsea

**Marshalsea** var eit fengsel som låg i Southwark i London, like sør for Themsen. Det er blitt verdskjend som gjeldsfengsel gjennom Charles Dickens sin roman *Little Dorrit*. Fengselet eksisterte allereie under Edvard vedkjennaren, men blei avskaffa i 1849.

Marshalsea husa mange ulike fangar, mellom anna menn skulda for oppvigleri og *Offences at Sea* (kriminelle handlingar i internasjonalt farvatn). Det blei særleg kjent for å husa dei fattigaste av dei som var i gjeld i London. Over halvparten av dei som sat i fengsel i England på 1700-talet var fengsla på grunn av gjeld.

## Kjelder

**Denne artikkelen bygger på «[[:sv:Marshalsea|Marshalsea]]» frå  og «[[:en:Marshalsea|Marshalsea]]» frå , den 3. desember 2022.*  
*** oppgav desse kjeldene:*
* 
*** oppgav desse kjeldene:*
* 
* White, Jerry (2009). "Pain and Degradation in Georgian London: Life in the Marshalsea Prison", *History Workshop Journal*, 68(1), Autumn, pp.&nbsp;69–98.  
* White, Jerry (2012). *London in the Eighteenth Century: A Great and Monstrous Thing*. London: Random House.
Gjeldsfengsel

**Gjeldsfengsel** er ein type fengsel for menneske som ikkje kan betala gjelda si. Dei var vanlege til midten av 1800-talet, men er i dag i stor grad avskaffa. Nivået på fridommen fangane fekk i gjeldsfengsel var varierande. Om ein fange hadde tilgang til litt pengar, kunne han kjøpa seg enkelte gode. Nokre stader var det lov å gjera forretningar i fengsel, og ha besøkande over fleire timar. Far til den engelske forfattaren Charles Dickens sat i gjeldsfengsel, og Dickens både skildra og kjempa mot fengselsforma i tekstane sine. Den engelske tjuven Jonathan Wild byrja karrieren sin frå eit slikt fengsel.

## Kjelder

**Denne artikkelen bygger på «[[:nb:Gjeldsfengsel|Gjeldsfengsel]]» frå ,  den 3. desember 2022.*
De diepte

**«De diepte»**  (norsk omsetjing 'djupna') er ein song frå 2022 av den nederlandske songaren og rapparen Stien den Hollander, kjend som S10. Ho skreiv låten saman med Arno Krabman. Songen vart gjeven ut 3. mars 2022 og var det nederlandske bidraget i Eurovision Song Contest 2022 i Torino. 

## Om songen
«De diepte» handlar om dei mest personlege minna til den Hollander. Ifølgje den Hollander er songen ei hylling til tristheita og minna ein ber med seg: «Alle opplever vanskar i livet. Det er noko vi alle har til felles, og eg håpar du vil føle deg mindre åleine når du lyttar til songen».

Songen vart skriven av den Hollander samman med musikkprodusenten Arno Krabman. Han vart plukka ut av kringkastaren AVROTROS til å representere Nederland i Eurovision Song Contest 2022 i Torino. Dette var fyrste gongen Nederland sende eit Eurovision-bidrag på nederlandsk sidan 2010.

Songen vart gjeven ut 3. mars 2022 og presentert under ein pressekonferanse i Tuschinski Theatre i Amsterdam same dag. Songen konkurrerte i den fyrste semifinalen tysdag 10. mai. Songen vart nummer to i semifinalen, og kvalifiserte seg til finalen laurdag 14. mai. Der enda «De diepte» på ein ellevteplass.

## Listeplasseringar

## Kjelder

**Denne artikkelen bygger på «[[:nb:De diepte|De diepte]]» frå ,  den 3. desember 2022.*
Jelena Sjusjunova

**Jelena Lvovna Sjusjunova** () var ein russisk turnar frå Leningrad som representerte Sovjetunionen. Ho vart verdsmeister 1985 og olympisk meister 1988 i mangekamp 

Sjusjunova vann i alt elleve medaljar i verdsmeisterskap i turn. I Montreal i 1985 sikra ho seg gullmedalje i mangekampen, i hopp og i lagtevlinga. To år seinare i Rotterdam vann ho VM-gull i frittståande og i hopp. Under Sommar-OL 1988 i Seoul enda ho opp med gull i mangekampen og i lagtevlinga, medan det vart sølv i bom og bronse i skranke.

Sjusjunova døydde av lungebetennelse i heimbyen.

## Kjelder

**Denne artikkelen bygger på «[[:en:Yelena Shushunova|Yelena Shushunova]]» frå ,  den 3. desember 2022.*
Snap av Rosa Linn

**«Snap»** (norsk omsetjing 'knipse' eller 'klikke') er ein popsong frå 2022 som vert framført av den armenske songaren Rosa Linn. Songen er skriven av artisten sjølv, saman med Larzz Principato, Jeremy Dusoulet, Allie Crystal, Tamar Kaprelian og Courtney Harrell. «Snap» var det armenske bidraget til Eurovision Song Contest 2022 i Torino i Italia. I tevlinga enda songen på 20. plass, men seinare same år fekk songen større suksess då han gjekk viralt på sosiale medium.

## Om songen
Det offentlege TV-selskapet i Armenia valde i mars 2022 Rosa Linn til å representere Armenia i Eurovision Song Contest same året. Låten ho deltok med var «Snap», og songen vart offentleggjord 19. mars 2022. Ifølgje artisten er songen ei reise inn til hennar indre verd, ei personleg historie som alle kan kjenne seg igjen i: «Eg trur vi alle har vore på nippet til å klikke, på ein stad der det ikkje følast som om det er nokon veg ut, og at heile verda fell saman rundt deg», sa Rosa Linn då songen vart presentert. «Snap» handlar om å byrje å tvile på alt, inkludert seg sjølv, før ein skjønar at ein har styrken til å klare seg og finne «ein indre fred».

«Snap» var siste låt ut på scena i den fyrste semifinalen av Eurovision Song Contest 2022 tysdag 10. mai. Der vart han nummer fem og kvalifiserte seg til finalen laurdag 14. mai. I finalen laurdag 14. mai vart songen nummer 20 av 25.

## Viral suksess
Nokre veker etter Eurovision Song Contest brukte fleire TikTok-brukarar «Snap» som bakgrunnssong på videoane sine. Blant dei var den amerikanske skodespelaren Reese Witherspoon. «Snap» fekk etter kvart god spreiing på sosiale medium, og den nye suksessen gjorde at låten tok seg inn på singellister i nærare 30 land. Songen nådde topp 10 i Austerrike, Belgia, Irland, Latvia, Nederland, Noreg, Romania, Sveits og Sverige. I Storbritannia klatra «Snap» til plass 26 på UK Singles Chart, den nest høgaste plasseringa blant låtane i Eurovision Song Contest 2022 – berre slegen av Storbritannias eigen Sam Ryder og «Space Man».

## Listeplasseringar

## Kjelder

**Denne artikkelen bygger på «[[:nb:Snap (Rosa Linn-sang)|Snap (Rosa Linn-sang)]]» frå ,  den 3. desember 2022.*
Skeise-NM 1946

**Noregsmeisterskapen på skeiser 1946** for menn vart avvikla på Bislett stadion i Oslo helga 26. og 27. januar. 16-17&nbsp;000 tilskodarar var til stades på laurdag, 18&nbsp;000 på sundag. Aage Johansen vart norsk meister for fyrste og einaste gong.

## NM på skeiser 1946



Dato: 26./27. januar 1946


### 500 meter





### 5000 meter





### 1500 meter





### 10000 meter





## Kjelder
*Drammens Tidende 28. januar 1946
Skeise-NM 1947

**Noregsmeisterskapen på skeiser 1947** for menn vart avvikla i Trondheim helga 25. og 26. januar. Henry Wahl vart norsk meister for fyrste og einaste gong. Odd Lundberg hadde beste poengsum, men Wahl kom på fyrsteplass på tre av distansane og vart kåra til meister.

## NM på skeiser 1947



Dato: 25./26. januar 1947

### 500 meter




### 5&nbsp;000 meter




### 1500 meter




### 10&nbsp;000 meter




## Kjelder
*Arbeiderbladet 27. januar 1947
Turn-VM 1979

**Den 20. verdsmeisterskapen i turning** vart avvikla i Fort Worth i USA dagane frå 3. til 9. desember 1979.

## Menn
### Mangekamp





### Bøylehest





### Frittståande





### Hopp





### Ringar





### Skranke





### Svingstang





### Lagkamp





## Kvinner
### Mangekamp





### Bom





### Frittståande





### Hopp





### Skranke





### Lagkamp





## Kjelder

**Denne artikkelen bygger på «[[:en:1979 World Artistic Gymnastics Championships|1979 World Artistic Gymnastics Championships]]» frå ,  den 3. desember 2022.*
Skeise-NM 1948

**Noregsmeisterskapen på skeiser 1948** for menn vart avvikla på Marienlyst stadion i Drammen helga 17. og 18. januar. Odd Lundberg vart norsk meister for fyrste og einaste gong.

## NM på skeiser 1948



Dato: 17./18. januar 1948

### 500 meter




### 5&nbsp;000 meter




### 1500 meter




### 10&nbsp;000 meter




## Kjelder
*Drammens Tidende 19. januar 1948
Skeise-NM 1949

**Noregsmeisterskapen på skeiser 1949** for menn vart avvikla i Tønsberg helga 22. og 23. januar. Reidar Liaklev vart norsk meister for fyrste og einaste gong.

## NM på skeiser 1949



Dato: 22./23. januar 1949


### 500 meter





### 5&nbsp;000 meter





### 1500 meter





### 10&nbsp;000 meter





## Kjelder
*Arbeiderbladet 24. januar 1949
Snøbriller

**Snøbriller** (inuktitut  eller , stavingsskrift ᐃᓪᒑᒃ eller ᐃᒡᒑᒃ, alaskayupik *nigaugek*, ) er utstyr tradisjonelt nytta av inuittar og yupikfolk for å verna augo mot snøblinde.

Vernebrillene blei tradisjonelt laga av rekved (særleg frå gran), bein, kvalrosstenner og reingevir, eller i nokre høve strandgras. Dei er skorne ut for å passa rundt fjeset til brukaren, med ei eller fleire utskorne smale horisontale spalter. Brillene sit tett rundt fjeset slik at lys berre kjem inn gjennom spaltene, og av og til blir det brukt sot på innsida for å redusera gjenskin. Spaltene er laga smale ikkje berre for å redusera mengda av lys som kjem inn, men også for å betre visus eller synsskarpleiken. Vidare spalter gjev eit større synsfelt.

## Ordsoge
Som med andre inuittiske ord finst det ulike nemningar ulike stader, som med inukhuk/inuksuk. I Kivalliq blir dei kalla  (ᐃᓪᒑᒃ) medan dei på Nord-Baffinøya blir kalla  (ᐃᒡᒑᒃ). Begge orda kan også brukast om solbriller.

På alaskayupik blir snøbruller kalla , medan på cup'ig blir dei kalla *igguag*. På sibirsk yupik er nemninga .

## Kjelder

**Denne artikkelen bygger på «[[:en:Snow goggles|Snow goggles]]» frå ,  den 4. desember 2022.*
Snøblinde

**Snøblinde** eller **solblinde** (*fotokeratitt* eller *keratoconjunctivitis nivalis*) er midlertidige augeplager forårsaka av brannskade på hornhinna og bindehinna. Ein kan få brannskaden som følgje av sterkt sollys eller anna skarpt lys, særleg ultrafiolett lys. Skaden gjer det svært smertefullt å opna augo, slik at ein ei tid blir «blind».

Namnet kjem av risikoen for slike skader på stader der det er mykje snø som reflekterer lyset. Ein kan også bli skadd av lys i solarium eller ved sveising utan bruk av augevern. Når skaden er forårsaka av lys frå sveiseflammar eller det meir ultrafiolette lyset frå lysbogesveising kallar ein gjerne tilstanden **sveiseblink** eller **sveiseblinde**.

Vanlegvis syner symptoma på snøblinde nokre timar etter bestrålinga. Tilstanden går over av seg sjøv etter ein til to dagar. Vanlegvis fører han ikkje til varige skader.

## Sjå òg
*Snøbriller
*Solbriller
*Sveisebriller

## Kjelder
Larisa Latynina

**Larisa Semjonovna Latynina**, fødd **Dirij**, () er ein ukrainsk tidlegare turnar frå Kherson som representerte Sovjetunionen. Ho sanka heile 18 OL-medaljar i tida 1956-64. 

Latynina vann i alt 9 gull-, 5 sølv- og 4 bronsemedøljar over tre olympiske sommarleikar. Under Sommar-OL 1956 tok ho 4 gull, 1 sølv, 1 bronse. Sommar-OL 1960 enda ho opp med 3 gull, 2 sølv, 1 bronse, medan ho i Sommar-OL 1964 sikra seg 2 gull, 2 sølv og 2 bronser. Ho vart olympisk meister i mangekamp i 1956 og 1960, i frittståande i 1956, 1960 og 1964, i hopp i 1956 og i lagtevlinga i 1956, 1960 og 1964. Latynina vart verdsmeister ni gongar: seks gongar individuelt, mellom anna i mangekamp i 1958 og 1962. Ho vart europameister i mangekamp i 1957 og 1961, i 1957 vann ho alle fem øvingane.

Latynina var landslagstrenar for dei sovjetiske turnjentene frå 1966 til 1977.

## Kjelder
*Larisa Latynina i Store norske leksikon
*
Skeise-NM 1950

**Noregsmeisterskapen på skeiser 1950** for menn vart avvikla på Øya stadion i Trondheim helga 28. og 29. januar. Hjalmar Andersen vart norsk meister for fyrste gong.

## NM på skeiser 1950



Dato: 28./29. januar 1950


### 500 meter





### 5&nbsp;000 meter





### 1500 meter





### 10&nbsp;000 meter





## Kjelder

**Denne artikkelen bygger på «[[:nb:Skeise-NM 1950|Skeise-NM 1950]]» frå ,  den 4. desember 2022.*
Atanarjuat

**Atanarjuat** er ein canadisk film frå 2001, laga av og med inuittar, basert på ei gammal inuittsoge. Han har namn etter hovudkarakteren Atanarjuat frå Igloolik, og går føre seg ein gong i fortida. Filmen blei regissert av Zacharias Kunuk. Han var den fyrste spelefilmen skriven, regissert og spelt inn på inuktitut. 

*Atanarjuat* hadde premiere ved filmfestivalen i Cannes i mai 2001, der han vann *[[Caméra d'Or]]*. Han blei gjeven ut i Canada 12. april 2002.
Filmen vann seks Genie-prisar, inkludert beste film.
I 2015 blei han røysta til den beste kanadiske filmen nokonsinne av filmmakarar og kritikarar ved Toronto internasjonale filmfestival.

Filmen hadde også kommersiell suksess. Han blei den mest inntenande filmen i Canada i 2002,  og tente inn over 5 millionar US-dollar på verdsbasis. 

## Rolleliste
* Natar Ungalaaq – Atanarjuat
* Sylvia Ivalu – Atuat
* Peter-Henry Arnatsiaq – Oki
* Lucy Tulugarjuk – Puja
* Madeline Ivalu – Panikpak
* Eugene Ipkarnak – Sauri

## Kjelder


**Denne artikkelen bygger på «[[:en:Atanarjuat: The Fast Runner|Atanarjuat: The Fast Runner]]» frå ,  den 4. desember 2022.*
Skeise-NM 1951

**Noregsmeisterskapen på skeiser 1951** for menn vart avvikla på Lillehammer helga 3. og 4. mars. Hjalmar Andersen vart norsk meister for andre gong i rad.

## NM på skeiser 1951



Dato: 3./4. mars 1951


### 500 meter





### 5&nbsp;000 meter





### 1500 meter





### 10&nbsp;000 meter





## Kjelder
*Arbeiderbladet 5. mars 1951
Systur

**Systur** (norsk 'systrer'), også kjent som **Sigga, Beta og Elín** og **Sísý Ey**, er eit islandsk band som består av systrene Sigríður, Elísabet og Elín Eyþórsdóttir. Bandet vart skipa i 2011. I mars 2022 vann det den islandske songtevlinga *[[Söngvakeppnin]]* og representerte Island i Eurovision Song Contest 2022 med songen «Með hækkandi sól».

## Bakgrunn
Systrene Sigríður («Sigga»), Elísabet («Beta») og Elín vaks opp i en musikalsk familie. Mora er songaren Ellen Kristjánsdóttir, faren er musikaren Eyþór Gunnarsson, mens onkelen er den kjende islandske blues- og folkemusikaren KK (Kristján Kristjánsson). 

I 2011 danna systrene house- og elektronikabandet Sísý Ey saman med DJ Oculus. I 2013 gav dei ut sin fyrste singel, «Ain’t Got Nobody», som gjekk rett til topps på den islandske hitlista. Dei har spela på fleire internasjonale musikkfestivalar, blant anna Glastonbury, Sonar Barcelona og Iceland Airwaves.

Laurdag 12. mars 2022 vann dei *[[Söngvakeppni sjónvarpsins|Söngvakeppnin]]*, den islandske uttakinga til Eurovision Song Contest. Dei vann den islandske finalen med låten «Með hækkandi sól» (norsk 'med stigande sol'), og fekk dimed representere Island i Eurovision Song Contest 2022 i Torino i Italia, der dei enda på 23. plass i finalen med totalt 20 poeng.

Dei tre systrene har også individuelle musikkarrierar.

## Diskografi
### Singlar

* 2013 – «Ain't Got Nobody»
* 2015 – «Kid»
* 2016 – «Do It Good»
* 2017 – «Mystified»
* 2018 – «Restless»
* 2022 – «Með hækkandi sól»
* 2022 – «Dusty Road»
* 2022 – «Goodbye»

## Kjelder

**Denne artikkelen bygger på «[[:nb:Systur|Systur]]» frå ,  den 4. desember 2022.*
Með hækkandi sól

**«Með hækkandi sól»** (norsk omsetjing 'med den stigande sola') er ein song frå 2022 med den islandske systertrioen Systur. Songen vann den islandske songtevlinga *[[Söngvakeppnin|Söngvakeppnin 2022]]* og var det islandske bidraget til Eurovision Song Contest 2022 i Torino. 

## Om songen
«Með hækkandi sól» er skriven av den anerkjende islandske låtskrivaren Lovísa Elísabet Sigrúnardóttir, også kjend under pseudonymet Lay Low. 

Teksta handlar om at sola kjem tilbake etter ein lang og mørk islandsk vinter. For kvar dag etter vintersolkverv står sola høgare og høgare på himmelen, og islendingane kallar denne perioden «með hækkandi sól», som kan omsetjast til 'med sola som står høgare kvar dag'.  

Opphavleg var teksta skriven frå synspunktet til ei islandsk kvinne frå 1700- eller 1800-talet. Denne kvinna var i såkalla *vistarband*, ei islandsk liveigenskapsordning som gjekk ut på at alle jordlause skulle vere tilsette på ein gard. Ein person som ikkje eigde eller leigde eigedom, måtte difor ta arbeid på garden til ein bonde. I eit intervju forklarte Sigrúnardóttir at «fattige menneske ikkje eigentleg hadde noko kontroll over liva sine, og vart tvinga til å jobbe for andre og leve under deira styre». Ho la også til at teksta kan relaterast til mange menneske, og i mange ulike situasjonar, «som alle ser litt håp når sola står høgare på himmelen, og dagane vert varmare». 

Sigrúnardóttir skreiv songen med tanke på *Söngvakeppnin*, og spurde systertrioen Sigga, Beta og Elín om dei ville framføre songen. Systrene takka ja og vann tevlinga laurdag 12. mars 2022, då under artistnamnet Sigga, Beta og Elín. Med sigeren vart «Með hækkandi sól» det islandske bidrag til Eurovision Song Contest 2022 i Torino i Italia. Songen kvalifiserte seg frå den fyrste semifinalen, og i finalen enda songen opp som nummer 23 av 25 bidrag med 20 poeng.

## Listeplasseringar

## Referansar


**Denne artikkelen bygger på «[[:nb:Með hækkandi sól|Með hækkandi sól]]» frå ,  den 4. desember 2022.*
Reddi

**Reddi**, stilisert **REDDI**, er eit dansk-svensk punkrockband som består av trommeslagaren Ihan Haydar, vokalisten og gitaristen Mathilde «Siggy» Savery og Ida Bergkvist på bass. Bandet vann *[[Dansk Melodi Grand Prix|Dansk Melodi Grand Prix 2022]]* med låten «The Show» og representerte Danmark i Eurovision Song Contest 2022 i Torino.

## Bakgrunn
Bandet vart sett saman for deltakinga i Dansk Melodi Grand Prix 2022. Bandet spelar musikk inspirert av 1970-talspunk og 1980-talsrock. Det hentar også inspirasjon frå nyare sjangrar og artistar som P!nk, Katy Perry og Green Day.

Bandet vart sett saman av trommisen Ihan Haydar saman med den danske musikkprodusenten Lars Pedersen, kjend som Chief1. Haydar spelte tidlegare i det danske bandet L.I.G.A. og spelte trommar då Soluna Samay representerte Danmark med «Should’ve Known Better» i Eurovision Song Contest 2012. I tillegg til Haydar består bandet av danske Mathilde «Siggy» Savery og svenske Ida Bergkvist. Gitaristen Agnes Roslund var også medlem av bandet, men forlet det hausen 2022. Årsaka var at ho flytta heim til Sverige for å studere ved ein musikkskule.

Reddi hadde si fyrste store offentlige framsyning 5. mars 2022, då det deltok i Dansk Melodi Grand Prix 2022 på DR1. Gruppa fekk flest poeng i avrøystinga og vann tevlinga med songen «The Show». Bandet fekk dimed representere Danmark i Eurovision Song Contest i mai 2022. Bandet deltok i den fyrste semifinalen tysdag 10. mai, men kvalifiserte seg ikkje til finalen etter å ha vorte nummer 13 av 17 i semifinalen. Dette var andre år på rad at Danmark vart slege ut av semifinalen.

Songen «The Show» er skriven av Ihan Haydar og vokalisten Savery, saman med Julia Fabrin, som var ein av skribentane bak 2013-vinnaren «Only Teardrops». Chief1 og låtskrivaren Remee har også vore med på å skrive vinnarbidraget.

## Diskografi
### Singlar
* 2022 – «The Show»
* 2022 – «Bad Pop Song»

## Kjelder

**Denne artikkelen bygger på «[[:nb:Reddi|Reddi]]» frå ,  den 4. desember 2022.*
The Show av Reddi

**«The Show»** er ein song frå 2022 med det dansk-svenske punkrock-bandet Reddi. Songen vann *[[Dansk Melodi Grand Prix|Dansk Melodi Grand Prix 2022]]* og var det danske bidraget i Eurovision Song Contest 2022 i Torino i Italia.

## Om songen
«The Show» er skriven av Reddi-medlemmane Ihan Haydar og Siggy Savery. Dei har skrive songen saman med Julia Fabrin, som også var med på å skrive Eurovision-vinnaren «Only Teardrops». Låtskrivarane Chief 1 og Remee har også bidrege på låten: begge har vunne *Dansk Melodi Grand Prix* tidlegare.

«The Show» vart plukka ut til å delta i finalen i *Dansk Melodi Grand Prix 2022* laurdag 5. mars på DR1. I tevlinga gjekk Reddi vidare til superfinalen, der dei til slutt vann med 37 prosent. I etterkant av tevlinga vart «The Show» møtt med negative kritikkar frå danske musikkmeldarar og Eurovision-ekspertar.

Gjennom sigeren i Dansk Melodi Grand Prix vart «The Show» det danske bidraget til Eurovision Song Contest 2022. Songen deltok i den fyrste semifinalen tysdag 10. mai, der han rauk ut etter å ha vorte nummer 13 av 17 bidrag. Dette var andre år på rad at Danmark vart slått ut i semifinalen.

## Referansar

**Denne artikkelen bygger på «[[:nb:The Show (Reddi-sang)|The Show (Reddi-sang)]]» frå ,  den 4. desember 2022.*
Guilty Pleasure av Mia Dimšić

**«Guilty Pleasure»** er ein song frå 2022 som vert framført av den kroatiske songaren Mia Dimšić. Songen er skriven av Dimšić sjølv, saman med Vjekoslav Dimter og Damir Bačić. Songen vann den kroatiske songtevlinga *Dora 2022* og var det kroatiske bidraget i Eurovision Song Contest 2022 i Torino i Italia. 

## Om songen
### Dora og Eurovision Song Contest
I desember 2021 kunngjorde den kroatiske ålmennkringkastaren HRT at «Guilty Pleasure» var blant dei fjorten bidraga som var plukka ut til *Dora 2022*, den kroatiske uttakinga til Eurovision Song Contest 2022. Songen er skriven av Damir Bačić, Vjekoslav Dimter og songaren Dimšić. 

I den kroatiske finalen laurdag 19. februar 2022 vann «Guilty Pleasure» både jury- og telefonavrøystinga og enda samla på fyrsteplass med 257 poeng. Som vinnar vart «Guilty Pleasure» det kroatiske bidraget til Eurovision Song Contest 2022. Der tevla han i den fyrste semifinalen tysdag 10. mai. 

«Guilty Pleasure» vart sloppen 10. februar 2022, ti dagar før den nasjonale finalen. Sidan vart songen utgjeven på selskapet Croatia Records for strøyming og nedlasting 20. februar 2022, dagen etter den nasjonale finalen.

«Guilty Pleasure» deltok i den fyrste semifinalen tysdag 10. mai 2022. Låten enda som nummer 11 av 17 bidrag, og sidan songen ikkje vart blant dei ti beste, kvalifiserte han seg ikkje til finalen laurdag 14. mai.

### Plagiatskuldingar
I eit intervju med tv-kanalen RTL Danas fortalde Dimšić at Taylor Swift-albuma *Folklore* og *Evermore* var dei store inspirasjonane bak songen. Kort tid etter skulda fleire Twitter- og TikTok-brukarar Dimšić for å ha plagiert Swift-songen «Willow» frå 2020. Dimšić avviste at ho hadde plagiert, men tok i staden samanlikninga som eit kompliment, sidan ho er ein stor fan av Swift. 

I eit radiointervju 25. februar 2022 framførte Dimšić ei blanding av «Guilty Pleasure» og Swift sin song «Willow», og kalla songen for «Guilty Willow». All blesten og merksemda førte til at «Willow» entra *[[Billboard|Billboards]]* Croatia Songs-hitliste på niandeplass 5. mars 2022. «Guilty Pleasure» har også toppa den kroatiske airplaylista.

## Listeplasseringar

## Kjelder

**Denne artikkelen bygger på «[[:nb:Guilty Pleasure (Mia Dimšić-sang)|Guilty Pleasure (Mia Dimšić-sang)]]» frå ,  den 4. desember 2022.*
Sekret av Ronela Hajati

«**Sekret**» (norsk omsetjing 'løyndom') er ein albansk song frå 2021 som er skriven og framført av songaren og låtskrivaren Ronela Hajati. Songen vart gjeven ut som singel på eige forlag 2. desember 2021. Nokre veker etter vann songen den 60. utgåva av den albanske songtevlinga Festivali i Këngës, og han vart det albanske bidraget til Eurovision Song Contest 2022 i Torino i Italia.

## Om songen
«Sekret» er skriven og komponert av Hajati sjølv og produsert av den albanske musikkprodusenten Marko Polo. Songen kombinerer tradisjonelle og moderne element, og er ein uptempo-låt innan etnisk pop-sjangaren med folkemusikk-element. Hajati gav ut «Sekret» på eige forlag 2. desember, og låten vart seinare omarbeidd i samarbeid med den nederlandske musikkprodusenten Diztortion i London. Songen hadde opprinneleg albansk tekst, men ein engelskspråklig versjon vart gjeven ut saman med ein tilhøyrande muiskkvideo 4. mars 2022.

Den albanske ålmennkringkastaren Radio Televizioni Shqiptar (RTSH) plukka ut songen til å delta i den 60. tilskipinga av songtevlinga Festivali i Këngës. Tevlinga bestod av to semifinalar 27. og 28. desember, med finale 29. desember 2021. Vinnaren fekk representere Albania i Eurovision Song Contest. «Sekret» avanserte til finalen, og juryen kåra han til slutt som vinnar. «Sekret» vart dimed det albanske bidraget til Eurovision Song Contest 2022 i Torino i Italia.

I Eurovision Song Contest i Torino var «Sekret» det fyrste bidraget på scena i den fyrste semifinalen tysdag 10. mai, og vart nummer 12 av 17. Sidan songen ikkje vart blant dei ti beste, kvalifiserte han seg ikkje til finalen laurdag 14. mai.

## Listeplasseringar

## Kjelder

**Denne artikkelen bygger på «[[:nb:Sekret (Ronela Hajati-sang)|Sekret (Ronela Hajati-sang)]]» frå , den 5. desember 2022.*
Sentimentai

**«Sentimentai»** (norsk 'kjensler') er ein elektropop-ballade som er skriven og framført av den litauiske musikaren Monika Liu. Songen vann den litauiske songtevlinga *Pabandom is naujo! 2022* og var det litauiske bidraget i Eurovision Song Contest 2022 i Torino i Italia.

## Om songen
«Sentimentai» er ein litauiskspråkleg popballade som er skriven av Monika Liubinaitė, kjend under artistnamnet Monika Liu. Låten handlar om ei kvinne som lever i fortida, og som berre lengtar etter og drøymer om ein romanse frå ungdomstida. Songen er produsert av den britiske musikkprodusenten Miles James, og vart gjeven ut 18. januar 2022.

### Eurovision Song Contest
I desember 2021 kunngjorde den litauiske ålmennkringkastaren Lietuvos nacionalinis radijas ir televizija at «Sentimentai» var blant deltakarane i songtevlinga *Pabandom is naujo! 2022*. Vinnaren fekk representere Litauen i Eurovision Song Contest.

«Sentimentai» deltok i den tredje delfinalen av *Pabandom is naujo! 2022* 22. januar 2022 og kvalifiserte seg til semifinalen og deretter vidare til finalen laurdag 12. februar 2022. I finalen fekk songen toppoeng frå både juryane og sjåarane, og vann dimed heile tevlinga. Gjennom sigeren vart «Sentimentai» det litauiske bidraget til Eurovision Song Contest 2022. Der enda songen på sjuandeplass i den fyrste semifinalen og til slutt på 14. plass i finalen. 

Dette var fyrste gongen sidan 1994 at Litauen stilte med eit bidrag på litauisk, og fyrste gongen sidan 1999 at landet deltok med eit av dei offisielle språka i Litauen. Bidraget frå 1999 vart nemleg framført på den litauiske dialekta samogitisk.

## Listeplasseringar

## Kjelder


**Denne artikkelen bygger på «[[:nb:Sentimentai|Sentimentai]]» frå , den 3. desember 2022.*
Turn-VM 1985

**Den 23. verdsmeisterskapen i turning** vart avvikla i Montreal i Canada dagane frå 3. til 10. november 1985.

## Menn
### Mangekamp





### Bøylehest





### Frittståande





### Hopp





### Ringar





### Skranke





### Svingstang





### Lagkamp





## Kvinner
### Mangekamp





### Bom





### Frittståande





### Hopp





### Skranke





### Lagkamp





## Kjelder

**Denne artikkelen bygger på «[[:en:1985 World Artistic Gymnastics Championships|1985 World Artistic Gymnastics Championships]]» frå , den 5. desember 2022.*
Fylkesveg 613

**Fylkesveg 613** (**Fv613**) går mellom Moskog i Sunnfjord og Dragsvik i Sogndal kommune. Fram til 2019 heitte vegen Fv13.

Vegen er normalt vinterstengd over Gaularfjellet.

## Historie
Før Fjærlandstunnelen opna i 1986 var heile strekninga del av riksveg 5. Då Rv5 blei flytta til Fjærlandstunnelen blei strekninga del av riksveg 13, slik at denne gjekk mellom Førde og Sandnes.

Ved regionreforma av fylkesvegar frå 1. januar 2010 blei delstrekninga nord for Sognefjorden omklassifisert til fylkesveg. Fram til 2019 hadde vegen nemninga fylkesveg 13. Vegen mellom Dragsvik og Sandnes har også nummer 13, men med status som riksveg.

## Turistvegen

Vegen inngår i den nasjonale turistvegen over Gaularfjellet. Frå Dragsviki held turisvegen fram med Fylkesveg 55 til Balestrand.


## Kommunar og knutepunkt
### 


*   Moskog
*  Jølstra (ca. 50 m)
* Holsen
*  Norddøla (ca. 11 m)
*  Flåten → Haukedalsvegen til Grøning i Haukedalen

*  Vallestadfossen
*  Vikja → Roskevegen til Roska
*  Soget (ca. 60 m)
*  Osen (ca. 60 m)
*  Eldalsosen → Viksdalsvegen til Sande i Sunnfjord
*  Mjell, vinterstengd ca. des-mai

*  Nystølen, det høgaste punktet på vegen - 745 moh
*  Utsikten utsiktsplatå med utsikt over dei 9 serpentinsvingane i Bordalen og Melsnipa, 1547 moh i aust
*  Mel, vinterstengd ca. des-mai
* Vetlefjorddalen
* Nedrebø → kommunal veg til Ulvastad kai (0,7 km)
**→ til Menes (5,5 km)
* Vetlefjorden
*  Breiskredtunnelen (190 m)
*  Nauteskredtunnelen (180 m)
* Sværafjorden
*   Dragsviki, felles trasé til Dragsvik ferjekai


*   Dragsvik ferjekai
** →    Dragsvik-Vangsnes
*** → Vangsnes til  Voss
** →    Dragsvik-Hella
*** → Hella til  Sogndal

## Kjelder

## Bakgrunnsstoff
Ljudmila Turisjtsjeva

**Ljudmila Ivanovna Turistsjeva** () er ein russisk tidlegare turnar som representerte Sovjetunionen. Ho sikra seg 9 medaljar i olympiske leikar, mellom dei gull i mangekampen i 1972 og i lagtevlinga i 1968, 1972 og 1976. Ho vart elles verdsmeister i mangekamp i 1970 og 1974 og europameister i mangekamp i 1971 og 1973. I alt sanka ho seg 11 VM-medaljar og 16 EM-medaljar.

Ho gifta seg med Valerij Borzov i 1977.

## Kjelder

**Denne artikkelen bygger på «[[:en:Ludmilla Tourischeva|Ludmilla Tourischeva]]» frå ,  den 5. desember 2022.*
Pantsetjing

**Pantsetjing** er det å gje pant som tryggleik for eit lån. Pante kan ha form av 
*handpant, der debitoren fysisk gjev det som blir pantsett til kreditor, t.d. ved gje kreditor verdipapir som tryggleik. 
*underpant, der kreditor tek imot eit tinglyst pantebrev i aktiv som tilhøyrer debitor (fast eigedom, lausøyre, bil eller liknande). 

Handpant er den forma som blir nytta hjå ein pantelånar, som vurderer eigedelen ein ønskjer å pantsetja og betaler eit lån i høve til denne verdien. Dette er eit uformelt lån som kan takast opp av privatpersonar, som kan innløysa pantet innan ein viss frist.

## Kjelder

**Denne artikkelen bygger på «[[:da:Pantsætning|Pantsætning]]» frå ,  den 5. desember 2022.*
Skeise-NM 1953

**Noregsmeisterskapen på skeiser 1953** for menn vart avvikla i Skien helga 24. og 25. januar. Sverre Haugli vart norsk meister for fyrste og einaste gong. 

## NM på skeiser 1953



Dato: 24./25. januar 1953


### 500 meter





### 5000 meter





### 1500 meter





### 10&nbsp;000 meter





## Kjelder
*Arbeiderbladet 26. januar 1953
Ela av Andromache

**«Ela»** (gresk skrift Έλα, norsk omsetjing 'kom igjen') er ein song frå 2022 som vert framført av den greske songaren Andromache. Songen vart internt vald av den kypriotiske ålmennkringkastaren CyBC til å vere det kypriotiske bidraget til Eurovision Song Contest 2022 i Torino i Italia. 

## Om songen
«Ela» er ein latinopoplåt med vers på engelske vers og refreng på gresk. Songen er skriven av eit internasjonalt låtskrivarteam som har levert ei rekkje Eurovision-bidrag tidlegare. Alex Papakonstantinou har blant anna skrive «Fuego» som Kypros fekk ein andreplass med i 2018, mens Arash deltok for Aserbajdsjan i Eurovision Song Contest 2009. 

Songen og artisten Andromache vart internt valde av kringkastaren CyBC til å representere Kypros i Eurovision Song Contest 2022. Artisten og songen vart annonserte under ei tv-sending 9. mars 2022, mens musikkvideoen vart lagd ut på YouTube-kanalen til Panik Records dagen etter. 11. mars 2022 vart songen tilgjengeleg på alle strøyme- og salgsplattformar. 

### Eurovision Song Contest
«Ela» deltok i den andre semfinalen av Eurovision Song Contest, torsdag 12. mai 2022. Der blei songen nummer 12 av 18 bidrag. Sidan songen ikkje vart blant dei ti beste i semifinalen, kvalifiserte han seg ikkje til finalen laurdag 14. mai. 

Sceneframsyninga og framføringa i Eurovision var regissert av koreografane Marvin Dietmann og Dan Shipton. 

## Listeplasseringar

## Kjelder

**Denne artikkelen bygger på «[[:nb:Ela (Andromache-sang)|Ela (Andromache-sang)]]» frå ,  den 5. desember 2022.*
Skeise-NM 1954

**Noregsmeisterskapen på skeiser 1954** for menn vart avvikla på Bislett stadion i Oslo helga 2. og 3. januar. Hjalmar Andersen vart norsk meister for fjerde og siste gong. 

## NM på skeiser 1954



Dato: 2./3. januar 1954


### 500 meter





### 5000 meter





### 1500 meter





### 10000 meter





## Kjelder
*Arbeiderbladet 4. januar 1954